Diari Oficial de la Generalitat Valenciana


Sumari del DOGV 4707, del 08-03-2004 (2004/2214)

Exposició pública de la modificació del Pla general relativa a la nova ordenació de l'àmbit de les unitats d'execució 15-UE-R, 81-UE-R i sòl urbà adjacent.
-----------------------------------------------------------------------------------------------------------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2214


Organisme emissor
:   Ajuntament de Castelló de la Plana

Tipus de document
:   Anunci

Exposició pública de la modificació del Pla general relativa a la nova ordenació de l'àmbit de les unitats d'execució 15-UE-R, 81-UE-R i sòl urbà adjacent. [2004/X2214]
  
El Ple de l'Ajuntament de Castelló de la Plana, en data 5 de febrer de 2004 va adoptar el següent acord:
  
«Vist l'expedient que s'està tramitant per a aprovar la modificació núm. 7 del Pla General d'Ordenació Urbana, relativa a la nova ordenació urbanística de l'àmbit de les unitats d'execució 15-UE-R, 81-UE-R i sòl urbà adjacent i els següents,
  
Antecedents:
  
1) El vigent Pla General delimita les unitats d'execució 15-UE-R i 81-UE-R en la zona del Grau i del camí del Serradal. L'ús característic és el residencial. Les unitats referides es van incloure dins del planejament assumit, l'Ordenança d'aplicació de les quals és la Z8.
  
2) La zona confrontant, antic PERI 20, es troba urbanitzat, no obstant l'àmbit de la 15-UE-R i 81-UE-R es troba sense urbanitzar.
  
3) En l'actualitat, el Ministeri de Foment està portant a terme el projecte d'accessos al Port de Castelló. El Pla General preveu una amplària de 18 metres para a l'avinguda Concentració Harley Davidson, no obstant això, el vial subterrani projectat requereix un ample mínim de 18'20 metres i unes zones laterals de dos metres per a pas de serveis.
  
Així mateix, resulta necessari encaixar la rotonda situada en l'encreuament amb l'avinguda del Serradal prevista en el projecte d'obres d'accessos al Port, per tot això i,
  
Tenint en compte que:
  
I. L'objecte d'aquesta modificació és incrementar l'amplària del vial Concentració Harley Davidson entre el Serradal i l'avinguda dels Pins, la qual cosa produeix un reajustament de les alineacions contigues en la zona edificable situada al nord i col·locació de la rotonda en l'encreuament amb el Serradal, amb les dimensions del referit projecte d'obres.
  
II. La finalitat de la modificació és ajustar el Pla General al projecte d'accessos al Port, sense augmentar l'edificabilitat actualment prevista, ni alterar l'ordenació estructural.
  
III. De l'article 10 de la Llei 25/1988 de 29 de juliol de carreteres i l'article 81 de la Llei Reguladora de l'Activitat Urbanística, es desprén l'obligació d'adequar el Planejament Municipal al projecte d'obra pública de construcció.
  
IV. A l'empara del referit article 10 de la Llei de carreteres i article 38-2 de la Llei Reguladora de l'Activitat Urbanística, ha de sol·licitar-se informe a l'administració afectada perquè siga emés en el termini d'un mes.
  
V. L'article 38 i següents de la Llei Reguladora de l'Activitat Urbanística estableixen els tràmits a seguir per a modificar els Plans i l'article 57-2 preveu la suspensió de llicències i programes amb l'exposició al públic.
  
Per tot això, vist l'informe dels arquitectes municipals i l'informe de la cap de la Secció de Coordinació i Gestió Administrativa d'Urbanisme emesos a l'efecte i els preceptes mencionats, a proposta de la Comissió Informativa d'Urbanisme i Obres, s'acorda:
  
1) Exposar al públic la modificació del Pla General relativa a la nova ordenació de l'àmbit de les unitats d'execució 15-UE-R, 81-UE-R i sòl urbà adjacent, pel termini d'un mes a efectes d'al·legacions.
  
2) Sol·licitar informe als organismes afectats.
  
3) Suspendre l'atorgament de llicències i acords aprovatoris de programes d'actuació integrada en el sòl afectat per aquesta modificació.»
  
La qual cosa es fa pública perquè en prengueu coneixement i, alhora, s'adverteix que durant el termini d'un mes, els qui estigueren interessats podran consultar l'expedient (de 9.00 a 14.00 hores, en la Secció d'Urbanisme i Obres de l'Ajuntament de Castelló de la Plana, 4a planta) i presentar-hi les al·legacions que creguen convenients; i se significa a més que la suspensió a què es refereix el número 3 anterior produirà efectes a partir de la publicació d'aquest anunci en el Diari Oficial de la Generalitat Valenciana.